A Bizottság 732/2001/EK rendelete
(2001. április 11.)
a tej- és tejtermékágazatban a tagállamok és a Bizottság közötti információcsere tekintetében a 804/68/EGK tanácsi rendelet végrehajtási szabályainak megállapításáról szóló 1498/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 40. cikkére,
mivel:
(1) A legutóbb a 1535/2000/EK rendelettel [3] módosított 1498/1999/EK bizottsági rendelet [4] előírja, többek között, az azokra a termékmennyiségekre vonatkozó adatok továbbítását, amelyekre nézve a különböző behozatali szabályok alapján behozatali engedélyeket állítanak ki.
(2) Rendelkezni kell az ilyen adatok küldéséről az afrikai, karibi és csendes-óceáni államokból (AKCS-államok) származó tejtermékek behozatalára vonatkozó rendelkezések részletes alkalmazási szabályainak megállapításáról, valamint az 1150/90/EGK rendelet [5] hatályon kívül helyezéséről szóló, 1998. november 9-i 2414/98/EK bizottsági rendelet szerinti behozatalra kiállított engedélyek vonatkozásában, valamint a legutóbb a 2563/2000/EK rendelettel módosított [6], az Európai Unió stabilizációs és segítségnyújtási folyamatában részt vevő vagy ahhoz kapcsolódó országokra és területekre vonatkozó kivételes kereskedelmi intézkedések bevezetéséről, a 2820/98/EK rendelet módosításáról, valamint az 1763/1999/EK és a 6/2000/EK rendelet hatályon kívül helyezéséről szóló, 2000. szeptember 18-i 2007/2000/EK tanácsi rendelet [7] alapján a nyugat-balkáni országokból történő behozatal vonatkozásában.
(3) A 1498/1999/EK rendeletet ennek megfelelően módosítani kell.
(4) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 1498/1999/EK rendelet a következőképpen módosul:
a) A 7. cikk első bekezdése a következő 6. és 7. ponttal egészül ki:
"6. legkésőbb minden hónap 10-ig a megelőző hónapra vonatkozóan a 2414/98/EK bizottsági rendelet [8] alapján kiállított behozatali engedélyekben feltüntetett termékmennyiségek, a Kombinált Nómenklatúra (KN) kódja és a származási ország kódja (IDES számítógépes kód 6) szerint lebontva;
7. legkésőbb minden hónap 10-ig a megelőző hónapra vonatkozóan a 2007/2000/EK tanácsi rendelet [9] alapján kiállított behozatali engedélyekben feltüntetett termékmennyiségek, a Kombinált Nómenklatúra (KN) kódja és a származási ország kódja (IDES számítógépes kód 6) szerint lebontva."
b) A következő 7a. cikkel egészül ki:
"7a. cikk
A tagállamok 2001. május 31-ig megküldik a Bizottságnak a 2001. január, február és március hónapra vonatkozó, a 7. cikk első bekezdésének 6. és 7. pontjában említett adatokat havi bontásban."
2. cikk
Ez a rendelet 2001. május 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. április 11-én.